
AVIZ

asupra proiectului de Lege pentru completarea Legii nr.13/2007 

- Legea energiei electrice
  În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia pentru politică economică, reformă şi privatizare a fost sesizată, spre dezbatere şi avizare, cu proiectul de Lege pentru completarea Legii nr.13/2007 - Legea energiei electrice, trimis cu adresa nr. PL-x 54 din 16 martie 2010, înregistrată sub               nr. 21/85 din  17 martie 2010. 
Senatul, în calitate de primă Cameră sesizată, a adoptat iniţiativa legislativă în şedinţa din 24 februarie 2010.
Conform prevederilor art. 75 din Constituţia României, republicată, şi  ale art.92 alin. (9) pct. 1 din Regulamentul Camerei Deputaţilor, republicat, cu modificările ulterioare, Camera Deputaţilor este  Cameră decizională.
În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, Comisia a dezbătut iniţiativa legislativă menţionată mai sus, în şedinţa din  24 martie 2010.

Membrii Comisiei au examinat proiectul de lege supus avizării, expunerea de motive, avizul favorabil al Consiliului Legislativ trimis cu adresa  nr. 1127 din 5 octombrie 2009 şi punctul de vedere al Guvernului transmis cu adresa nr. 422 din 19 februarie 2010 prin care nu susţine adoptarea acestei iniţiative legislative.
În urma dezbaterilor, membrii Comisiei au hotărât, cu unanimitate de voturi, avizarea favorabilă a proiectului de lege, cu un amendament admis, care este redat în ANEXA la prezentul aviz.


În raport cu obiectul şi conţinutul său, iniţiativa legislativă face parte din categoria legilor ordinare.  
      PREŞEDINTE,
SECRETAR,      
 
     Mihai TUDOSE                                                 Horia GRAMA    
Consilier  parlamentar
Graziella Segărceanu
ANEXĂ

AMENDAMENTE ADMISE :
	Nr.

crt.
	Text  Senat
	Text propus de Comisie

(autorul amendamentului)
	Motivare

	1.
	1. La articolul 44, după alineatul (2) se introduce un nou alineat, alin.(21), cu următorul cuprins:
,,(21) În cazul întreruperilor neplanificate, operatorul de distribuţie va asigura sosirea echipei de intervenţie în minimum de timp după anunţarea de către utilizator a întreruperii în alimentare, astfel încât restabilirea alimentării, din momentul anunţării, să se realizeze în maximum:

.......................................................................

c) 12 ore pentru mediul urban sau rural, în condiţii meteorologice deosebite.’’
	1. La articolul 44, după alineatul (2) se introduce un nou alineat, alin.(21), cu următorul cuprins:

,,(21) În cazul întreruperilor neplanificate, operatorul de distribuţie va asigura sosirea echipei de intervenţie în minimum de timp după anunţarea de către utilizator a întreruperii în alimentare, astfel încât restabilirea alimentării, din momentul anunţării, să se realizeze în maximum:

.......................................................................

c) 24 ore pentru mediul urban sau rural, în condiţii meteorologice deosebite.’’
               Autor: Comisia economică
	Termenul de 12 ore este prea restrictiv având în vedere că, în anumite situaţii, condiţiile meteorologice fac imposibile deplasarea în acest termen.

